open-index/open-wikipedia-markdown huggingface dataset:
Jääpallon Ruotsin 1.divisioonan kausi 1954

**Jääpallon Ruotsin Division I:n kausi 1954** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1954 Ruotsin jääpallomestaruudesta.

Lohkovoittajiksi selviytyivät Västanfors IF ja Örebro SK. Tukholmassa pelattiin 14. helmikuuta ensimmäinen loppuottelu, joka päättyi tasan 1-1. Sen vuoksi pelattiin toinen loppuottelu Eskilstunassa 7. maaliskuuta, jossa Västanfors IF voitti maalein 2-1.

## Division I

### Pohjoinen

### Etelä

### Loppuottelu
14.2.1953 Tukholma 24 089 katsojaa

7.3.1953 Eskilstuna 18 000 katsojaa

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Kuusisepikkä

**Kuusisepikkä** (*Hylis procerulus*) on sepiköiden (Eucnemidae) heimoon ja sahasepiköiden (*Hylis*) sukuun kuuluva kovakuoriaislaji. Kuusisepikän tieteellinen lajinimi *procerulus* tulee latinan kielestä ja merkitsee pitkähköä. Kuusisepikkä on 3–5 millimetrin mittainen. Sen kuori on himmeän musta. Takaruumiin kärki on nokkamainen ja molemmilta puoliltaan uurteinen. Tuntosarvet, raajat, suuosat ja takaruumiin reunat ovat punaruskeat. Lajin koiras ja naaras ovat erinäköisiä. Sen levinneisyysalue kattaa alueita Ranskasta ja Sveitsistä aina Venäjän keskiosiin asti. Suomessa se on laajalle levinnyt ja luokitellaan elinvoimaiseksi lajiksi. Se kuitenkin on sitä harvinaisempi mitä lännemmäksi mennään, ja se on Ruotsissakin Suomea huomattavasti harvalukuisempi. Kuusisepikän toukat kehittyvät ruskolahoissa kuusten ja haapojen rungoissa. Ne poistuvat puusta aikuisina jättäen jälkeensä vajaan kahden millimetrin levyisen kuoriutumisaukon.

## Lähteet

## Aiheesta muualla
*Laji.fi: Kuusisepikkä (''Hylis procerulus'')
*iNaturalist: Kuusisepikkä (''Hylis procerulus'')
*Global Biodiversity Information Facility (GBIF): Hylis procerulus
Monomahin kruunu

**Monomahin kruunu** () oli Venäjän ruhtinaiden ja tsaarien kruunu. Se on tehty kahdeksesta kultaisesta laatasta, joita koristavat filigraanit, helmet ja jalokivet. Kruunulla on turkisreunus.

Monomahin kruunu mainitaan ensimmäisen kerran vuodelta 1328 peräisin olevassa Iivana Kalitan testamentissa. Siitä tuli Moskovan ruhtinaiden omaisuutta, ja se annettiin eteenpäin isältä vanhimmalle pojalle. Kruunu on tehty todennäköisesti 1200-luvun lopulla tai 1300-luvun alussa, mutta 1400-lukulaisen legendan mukaan Kiovan Rusin suuriruhtinas Vladimir Monomah olisi saanut 1100-luvulla kruunun Bysantin keisarilta Konstantinos IX:ltä ja kypäränmallinen osa olisi lahja mongoliruhtinaalta, johon Eremitaasin taidemuseon johtavan tutkija M. G. Kramarovskin mukaan viittaa sen Kultaisen ordan alueelle tyypillinen filigraanikoristelu. 

Monomahin kruunua käytettiin vuodesta 1547 Iivana Julmasta lähtien noin 140 vuoden ajan tsaarien kruunaamiseen. Viimeinen tsaari, joka kruunattiin Monomahin kruunulla, oli Iivana V vuonna 1682. Uuden tsaarin kruunajaisrituaali muuttui tämän jälkeen, ja kruunun sijaan tsaarin sittemmin keisari sai diadeemin. Monomahin kruunu tuotiin esille tyynyllä osoittamaan kuninkaallista asemaa.

Monomahin kruunu on nykyään näytteillä Moskovassa Kremlin asehuoneessa.

## Lähteet

## Aiheesta muualla
Auran asemanseutu

**Auran asemanseutu** on Auran kunnan hallinnollinen keskus, jossa sijaitsevat Auran yhteiskoulu, kirjasto, Sale, K-market, R-kioski, Osuuspankki ja muut palvelut. Auran asemanseudun läpi kulkee Turku-Toijala-rata sekä tiet Halikkoon, Saloon, Marttilaan, Tampereelle ja Turkuun.
Minecraft Dungeons

**Minecraft Dungeons** on Mojangin kehittämä ja Xbox Game Studiosin julkaisema luolastoroolipeli. Peli julkaistiin Xbox Onelle, Windows 10:lle, PlayStation 4:lle ja Nintendo Switchille 26. toukokuuta 2020.

## Pelaaminen
*Minecraft Dungeonsissa* ei voi valmistaa tavaroita eikä rakentaa rakennelmia, toisin kuten ''Minecraftissa'' ja ''Minecraft Earthissa''. Pelissä pelaaja tutkii satunnaisesti muodostettuja luolastoja, jotka ovat täynnä satunnaisesti syntyneitä hirviöitä, kuten zombeja, lurkkeja, hämähäkkejä ja luurankoja. Niissä on myös ansoja, arvoituksia ja löydettäviä aarteita. Pelissä ei ole hahmoluokkajärjestelmää; pelaajat voivat käyttää mitä tahansa haluamiaan aseita tai varusteita. Pelissä on korkeintaan neljän pelaajan yhteistyötila.

## Kehitys
Mojang kehittää *Dungeonsia* Unreal Engine 4 -pelimoottorilla. Konsolikäännöksistä vastaa Double Eleven -yritys. Peli julkaistiin 26. toukokuuta 2020.

## Lähteet
Jääpallon Ruotsin 1.divisioonan kausi 1955

**Jääpallon Ruotsin Division I:n kausi 1955** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1955 Ruotsin jääpallomestaruudesta.

Lohkovoittajiksi selviytyivät Örebro SK ja Edsbyns IF. Tukholmassa pelattiin loppuottelu, jossa Örebro SK voitti maalein 7-1.

## Division I

### Pohjoinen

### Etelä

### Loppuottelu
x.2.1954 Tukholma

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Ikeda

**Ikeda** voi tarkoittaa:

## Maantiede
* Ikeda, Japanin kaupunki Osakan prefektuurissa
* Ikeda, Japanin maaseutukaupunki Fukuin prefektuurissa
* Ikeda, Japanin maaseutukaupunki Gifun prefektuurissa
* Ikeda, Japanin maaseutukaupunki Hokkaidōn prefektuurissa
* Ikeda, Japanin maaseutukaupunki Naganon prefektuurissa
* Ikedajärvi, Japanin järvi Kyūshūn saarella Kagoshiman prefektuurissa

## Henkilöt
* Daisaku Ikeda (1928–2023), japanilainen filosofi ja Sōka gakkain puheenjohtaja
* Hayato Ikeda (1899–1965), Japanin pääministeri 1960–1964
* Hiromi Ikeda (s. 1975), japanilainen entinen jalkapalloilija
* Kikunae Ikeda (1864–1936), japanilainen kemisti ja kemian professori
* Mitsuo Ikeda (1935–2002), japanilainen vapaapainija ja olympiavoittaja
* Naohiro Ikeda (1940–2021), japanilainen lentopalloilija ja olympiamitalisti
* Riyoko Ikeda (s. 1947), japanilainen manga-taiteilija ja laulaja
* Ryoji Ikeda (s. 1966), japanilainen kokeellisen musiikin artisti ja äänitaiteilija
* Sakiko Ikeda (s. 1992), japanilainen jalkapallomaalivahti
* Shinobu Ikeda (s. 1962), japanilainen entinen jalkapalloilija
* Shōhei Ikeda (s. 1981), japanilainen entinen jalkapalloilija
* Shūichi Ikeda (s. 1949), japanilainen näyttelijä
* Ikeda Terumasa (1565–1613), japanilainen daimio
* Ikeda Tsuneoki (1536–1584), japanilainen daimio

## Muuta
* Ikeda-klaani, japanilainen klaani
Robert Merl

**Robert Merl** (s. 1991) on itävaltalainen suunnistaja. Hänen paras saavutuksensa neljäs sija Itävallan miesten viestijoukkueessa Riian MM-kilpailuissa 2018. Henkilökohtaisilla matkoilla hänen paras saavutuksensa on sprintin seitsemäs sija Savoien MM-kilpailuista 2011. Suunnistuksen EM-kilpailusta hänen paras sijoituksensa on sekaviestin viides sija Tessinistä vuodelta 2018 Juniorien MM-kilpailuista Merlillä on yksi maailmanmestaruus ja yksi hopea vuodelta 2011. Suunnistuksen maailmancupin osakilpailussa hänen paras sijoituksensa on kuudes sija. Kokonaiskilpailussa hän on ollut parhaimmillaan sijalla 29. vuonna 2014.
## Lähteet
* http://runners.worldofo.com/robertmerl.html
Lapsi tuntemattoman kanssa

**Lapsi tuntemattoman kanssa** on suomalainen tositelevisiosarja, jossa 25–45-vuotiaat lapsettomat sinkut yrittävät saada lapsen toisen samassa tilanteessa olevan kanssa. Heistä tulee kumppanuusvanhempia, joka tarkoittaa, että lasta toivovat sopivat keskenään lapsen hankkimisesta ja kasvattamisesta, mutta eivät asu yhdessä tai ole keskenään rakkaussuhteessa.

Hakuprosessi ohjelmaan alkoi marraskuussa 2017. Lokakuussa 2018 hakua jatkettiin, sillä ohjelmaan oli hakenut enemmän miehiä kuin naisia. Ohjelmaidea herätti julkistuksen jälkeen kritiikkiä ja pahennusta, kun osa oletti ohjelmassa tehtävän viihdettä viattomien lasten kustannuksella. Nelosen mukaan tarkoituksena oli halu auttaa ihmisiä vanhemmuushaaveissaan ja tehdä asiasta mielenkiintoinen ja informatiivinen asiaohjelma. Ohjelman esittäminen alkoi Nelosella 16. maaliskuuta 2020. Sarjan ensimmäinen lapsi syntyi Jonnille ja Kristalle jaksossa joka esitettiin 11. toukokuuta 2020.

Ohjelmaa juontaa Jenni Alexandrova. Ohjelmassa ovat mukana myös asiantuntijat psykologi Kalle Partanen, psykoterapeutti Kaisa Niittynen sekä asianajaja Marja Välilä. Ohjelma perustuu israelilaiseen *Pregnant and Platonic* -ohjelmaformaattiin.

## Jaksot

1 Keskikatsojamäärä ensiesityspäivänä

## Lähteet

## Aiheesta muualla
* Sarjan jaksot Ruutu-palvelussa
Andrew McCarthy

**Andrew McCarthy** (s. 29. marraskuuta 1962 Westfield, New Jersey Yhdysvallat) on yhdysvaltalainen näyttelijä ja ohjaaja. McCarthylla on ollut rooleja muun muassa elokuvissa *[[Treffit Elmossa]]*, *[[Pretty in Pink – vaaleanpunainen unelma]]* ja *[[Alta nollan]]*.

## Lähteet
Olli Vapalahti

**Olli Pekka Vapalahti** (s. 1963) on suomalainen lääkäri ja tutkija, joka toimii Helsingin yliopiston zoonoosivirologian professorina. Häntä on haastateltu useasti tiedotusvälineissä muun muassa borrelioosiin, myyräkuumeeseen, zika- ja koronavirukseen liittyen.

Vapalahti opiskeli lääkäriksi (LL) Helsingin yliopistossa, ja väitteli siellä edelleen lääketieteen tohtoriksi. Hänen englanninkielinen artikkeliväitöskirjansa (1996) oli otsikoitu *Genetic and antigenic properties of [[Puumala-virus|Puumala]] and [[Tula-virus|Tula]] viruses*.

Suomalaisen Tiedeakatemian jäsen Vapalahti on ollut vuodesta 2018. Hänen isänsä oli neurokirurgian professori Matti Vapalahti.

## Lähteet

## Aiheesta muualla
*Olli Vapalahden julkaisupofiili Google Scholarissa  (google.com)
* Olli Vapalahti. University of Helsinki, Professor  (researchgate.net)
* Suomen vaarallisimmat ötökät (23.6.2016) (yle.fi)
* Tiedeykkönen Extra - Zoonoosit: Onko lepakko vampyyrin veroinen tappaja? (18.12.2017) (yle.fi)
Navsari

**Navsari** (gudžaratiksi નવસારી) on kaupunki Navsarin piirikunnassa, Gujaratin osavaltiossa Intiassa. Kaupunki on Navsarin piirikunnan hallinnollinen keskus ja se sijaitsee Suratin ja Mumbain välissä.

Vuonna 2011 Navsarin väkiluku oli 171 109. Kaupunki käyttää aikavyöhykettä UTC+05:30.

## Lähteet
Kolar

**Kolar** on kaupunki Kolarin piirikunnassa, Karnatakan osavaltiossa Intiassa. Se on Kolarin piirikunnan hallinnollinen keskus. Kaupunki sijaitsee noin 70 kilometrin päässä Bangaloresta, joka on Karnatakan osavaltion pääkaupunki.

Kolarin väkiluku on 183 462 ja pinta-ala 46,56 km2. Kaupunki käyttää aikavyöhykettä UTC+05:30.

Kolar tunnetaan maidontuotannosta sekä kultakaivoksistaan. Kaupungissa on myös monia nähtävyyksiä, kuten Someshwaran temppeli ja Antharagange.

## Aiheesta muualla
Ajak

**Ajak** on kaupunki Szabolcs-Szatmár-Beregin läänissä Itä-Unkarissa. Kaupungin väkiluku oli 3 730 vuonna 2015.

Ajakin pinta-ala on 24,76 km2. Kaupunki käyttää postinumeroa 4524 ja aikavyöhykettä UTC+1.

## Lähteet

## Aiheesta muualla
Tedros Teclebrhan

**Tedros Teclebrhan** (s. 1983) on Eritreassa syntynyt saksalainen näyttelijä ja koomikko. Hän on esiintynyt mm. *[[Stolberg (televisiosarja)|Stolberg]]*-televisiosarjassa ja *[[Erikoisryhmä Stuttgart]]*-rikossarjassa.

## Lähteet
Ikeda (Osaka)

**Ikeda** () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin luoteisosassa. Lännessä se rajautuu Inajokeen ja Hyōgon prefektuuriin, pohjoisessa sen alue nousee Hokusetsuvuoriin kuuluvalle Satsukivuorelle. Ikedassa on 103&nbsp;485 asukasta (helmikuussa 2020) ja sen pinta-ala on 22,14 neliökilometriä.

Keskiajalla Ikeda oli linnanaluskaupunki Ikeda-klaanin hallinnassa. Linna tuhoutui Sengoku-kauden lopulla Oda Nobunagan hyökkäyksessä. Myöhemmin Edo-kaudella Ikedasta kehittyi postiasema (*[[shukuba]]*) ja Inajoen laakson suun kauppapaikka, joka tunnettiin muun muassa saken tuotannosta. Se on kasvanut Osakan lähiönä sen jälkeen, kun kaupunkiin johtava rautatielinja avattiin vuonna 1910. Kaupunkioikeudet Ikedalle myönnettiin vuonna 1939. Sinne on sijoittunut esimerkiksi autoteollisuutta ja taimien kasvatusta. Maaseutumaisilla alueilla harjoitetaan hedelmien ja vihannesten puutarhaviljelyä.

Ikedan rakennettuun kulttuuriperintöön kuuluvat muun muassa Ikedan linnan rauniot, Ikeda-jinjan ja Kureha-jinjan šintolaiset pyhäköt sekä Kyūan-jin buddhalainen temppeli, jota pidetään Gyōkin perustamana. Sen Muromachi-kaudella rakennettu portti on valittu yhdeksi Japanin tärkeän kulttuuriomaisuuden kohteista. Kaupungissa toimii Itsuōn taidemuseo. Ikedaa palvelevat Hankyū-rautateiden Takarazuka-päälinja ja Minō-linja. Osa Osakan kansainvälisestä lentoasemasta eli Itamin lentoasemasta sijaitsee kaupungin alueella.

## Kuvia

Tiedosto:150214 Itsuo Art Museum Ikeda Osaka pref Japan16n.jpg|Itsuōn taidemuseo
Tiedosto:石橋商店街 - panoramio.jpg|Ishibashin ostoskatu
Tiedosto:240810 Ikeda Station Ikeda Osaka pref Japan02s3.jpg|Ikedan rautatieasema
Tiedosto:Ikeda city center area Aerial photograph.1985.jpg|Ikedan keskusta ilmakuvassa vuonna 1985


## Lähteet

## Aiheesta muualla

* Kaupungin internetsivut
Jääpallon Ruotsin 1.divisioonan kausi 1956

**Jääpallon Ruotsin Division I:n kausi 1956** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1956 Ruotsin jääpallomestaruudesta.

Lohkovoittajiksi selviytyivät Örebro SK ja |Bollnäs GIF. Tukholmassa pelattiin loppuottelu, jossa Bollnäs GIF voitti maalein 3-2.

## Division I

### Pohjoinen

### Etelä

### Loppuottelu
12.2.1956 Tukholma

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Ruskosepikkä

**Ruskosepikkä** (*Rhacopus sahlbergi*) on sepiköiden (Eucnemidae) heimoon kuuluva kovakuoriaislaji. Ruskosepikän tieteellinen lajinimi *sahlbergi* kunnioittaa suomalaista luonnontieteilijä Carl Reinhold Sahlbergia. Ruskosepikkä on 4–10 millimetrin mittainen. Sen tuntosarvet ja jalat ovat pitkät ja silmät suuret. Lajin levinneisyysalue kattaa alueita Pyreneiden vuorilta itään Mongoliaan asti. Maailmanlaajuisesti se on harvalukuinen. Suomessa laji on verrattain yleinen, mutta luokitellaan silti silmälläpidettäväksi lajiksi. Ruskosepikän toukat kehittyvät ohuessa, valkolahossa puussa. Ne kuoriutuvat puusta jättäen siihen 2–3 millimetrin levyisen aukon. Ruskosepikän väritys ja suuret silmät viittaavat yöaktiivisuuteen, mitä myös Espanjassa ja Ruotsissa tehdyt havainnot tukevat.

## Lähteet

## Aiheesta muualla
*Laji.fi: Ruskosepikkä (''Rhacopus sahlbergi'')
*Fauna Europaea: Rhacopus sahlbergi 
*Inventaire National du Patrimoine Naturel (INPN): Rhacopus sahlbergi
William F. Raynolds

**William F. Raynolds** (1820–1894) oli yhdysvaltalainen tutkimusmatkailija, insinööri ja Yhdysvaltain maavoimien upseeri, joka palveli Meksikon–Yhdysvaltain sodassa ja Yhdysvaltain sisällissodassa. 

Raynolds johti vuosina 1859–60 retkikuntaa, joka kartoitti Yellowstonejoen ja Missourin aiemmin tuntemattomia alueita.

## Lähteet

## Aiheesta muualla
Kielcen piirikunta

**Kielcen piirikunta** () on piirikunta Świętokrzyskien voivodikunnassa Puolassa. Piirikunnan hallintokeskus on Kielce.
Kielcen piirikunnan pinta-ala on 2&nbsp;246 neliökilometriä ja väkiluku oli vuoden 2019 arvion mukaan 211&nbsp;259.

Kielcen piirikunnan kunnat ovat Piekoszów, Chęciny, Daleszyce, Morawica, Górno, Zagnańsk, Bodzentyn, Chmielnik, Miedziana Góra, Bieliny, Strawczyn, Nowa Słupia, Masłów, Mniów, Łopuszno, Sitkówka-Nowiny, Łagów, Raków ja Pierzchnica.

## Lähteet

## Aiheesta muualla
Lahoparvikas

**Lahoparvikas** (*Multiclavula mucida*) on Hydnaceae-heimoon ja parvikkaiden (*Multiclavula*) sukuun kuuluva jäkälälaji. Se on muodoltaan rupimainen ja koostumukseltaan hyytelömäinen. Väritykseltään laji on yleensä kirkkaanvihreä. Sillä on itiöemiä kesästä syksyyn. Lahoparvikas kasvaa yleensä maahan kaatuneilla kuorettomilla rungoilla. Tavallisesti isäntänä toimii vanhoissa metsissä haapa ja joskus harvoin myös koivut. Lahoparvikasta esiintyy harvinaisena Aasiassa, Australaasiassa, Euroopassa ja Pohjois-Amerikassa. Suomessa sitä tavataan pääosin maan etelä- ja lounaisosassa, mutta myös pohjoisessa Inarin korkeudelle saakka.

## Lähteet
Bieliny

**Bieliny** on kunta Kielcen piirikunnassa Świętokrzyskien voivodikunnassa Puolassa. Sen hallintokeskus on Bielinyn kylä.

Vuoden 2011 väestönlaskennan mukaan Bielinyn asukasluku oli 10&nbsp;110. Kunnan pinta-ala on 88,2 neliökilometriä.

Bielinyn kunnan kylät ovat Belno, Bieliny, Bieliny Poduchowne, Czaplów, Górki Napękowskie, Huta Podłysica, Kakonin, Lechów, Makoszyn, Napęków, Huta Nowa, Porąbki, Stara Huta, Stara Huta-Koszary ja Szklana Huta.

## Lähteet
Stara Huta

**Stara Huta** on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Se sijaitsee noin kahdeksan kilometrin päässä Bielinyn kylästä. Stara Hutassa asui vuoden 2011 väestönlaskennan mukaan 387 asukasta.

## Lähteet

## Aiheesta muualla
Fushuijoki

**Fushuijoki** () on joki Hubein maakunnassa Kiinassa.

Joki on 196 kilometriä pitkä. Se saa alkunsa Mufuvuorilta ja laskee Jangtseen.

Kiinan valtatie 316 kulkee osan joen pituudesta sitä pitkin.
Kyrmysepikkä

**Kyrmysepikkä** (*Eucnemis zaitzevi*) on sepiköiden (Eucnemidae) heimoon kuuluva kovakuoriaislaji. Kyrmysepikän tieteellinen lajinimi *zaitzevi* viittaa merkittävään venäläiseen hyönteistutkijaan, P. A. Zaitzeviin.

## Ulkonäkö ja koko
Kyrmysepikkä on 4–9 millimetrin mittainen. Sen yläpuoli on musta ja kiiltävä. Etuselkä on suuri ja muodoltaan kupera. Tuntosarvet ovat sahalaitaiset ja litteät. Kyrmysepikän nilkat ovat hennot.

## Levinneisyys ja elinympäristö
Kyrmysepikän levinneisyysalue kattaa linjan Suomi-Baltia-Ukraina itäpuolisen alueen aina Tyynenmeren rannalle saakka. Japanissa elää toinen lähisukuinen vielä kuvaamaton laji. Suomessa kyrmysepikkä on levinnyt laajalle alueelle maan etelä- ja keskiosissa, ja se luokitellaan maassa elinvoimaiseksi. Kyrmysepikän toukat kehittyvät kovassa, kosteassa tai hieman kuivemmassa puussa, erityisesti onttojen runkojen sisäseinillä tai katkenneiden oksien puuhun jääneessä kohdassa.

Vasta aivan hiljan havaittiin, että Euroopassa esiintyy kaksi *Eucnemis*-suvun lajia. Suomessa elää vain itäinen kyrmysepikkä, kun taas Länsi-Euroopassa Englannista ja Pyreneiden vuoristosta Ruotsiin ja Ukrainaan esiintyvä laji on nimeltään huppusepikkä (*Eucnemis capucinus*). Sen luultiin ennen esiintyvän myös Suomessa ja näin kaikki hiljan julkaistun suomenkielisen kirjan Suomea koskevat viitteet käsittelevät kyrmysepikkää, mutta muuta Skandinaviaa ja Eurooppaa käsittelevät viitteet koskevat huppusepikkää. Varhemman erheen vuoksi huppusepikän tieteellinen lajinimi on usein esitetty virheellisessä muodossa *capucina*.

## Lähteet
Joachim du Bellay

**Joachim du Bellay** (ransk. [ʒoaʃɛ̃ dy bɛlɛ]) (n. 1522 tai 1525 Liré, Ranskan kuningaskunta – 1. tammikuuta 1560 Pariisi) oli ranskalainen runoilija, prosaisti ja kriitikko. Hän kehitti ranskan kieltä huomattavasti 1500-luvulla, ja hänet nimitettiin Ranskan hovirunoilijaksi.

Du Bellay oli Plejadien runoilijaryhmän perustajia, ja kirjoitti ryhmän manifestin *[[La Défense et illustration de la langue française]]* vuonna 1549. Pierre de Ronsardin ohella hän oli ryhmän huomattavin runoilija. 

Kardinaali Jean du Bellay kutsui hänet vuonna 1550 sukulaisenaan Roomaan taloudenhoitajakseen. Täällä paavillisen hovin vehkeilyt ja turmelus saivat du Bellayn piilevän satiirisen suonen pulppuamaan. Hän joutui herransa epäsuosioon ja palasi Ranskaan vuoden 1555 vaiheilla.

Du Bellay oli ensimmäinen merkittävä ranskalainen sonettirunoilija. Italiassa syntyivät sonettikokoelmat *Antiquitez de Rome* (1558) ja *Regretz* (1559). Ne sekä niinikään Italiassa syntyneet *Jeux rustiques* (1558) ja vuonna 1557 kirjoitettu *Poète Courtisan* perustivat du Bellayn merkityksen runoilijana. Runoilijan viimeisiä vuosia katkeroittivat toimeentulohuolet. Du Bellayn teokset julkaisi Charles Marty-Laveaux (1866–1867). Uuden laitoksen toimitti Alphonse Séché (1903).

## Perintö
Hän toimi Notre Damessa virkailijana, jonka vuoksi hänet haudattiin kirkkoon. Haudan sijainti oli tuntematon eikä sitä löytynyt oletetusta paikasta sivukappelista vuoden 1758 tutkimuksissa.

Joachim Du Bellayn hauta löydettiin Pariisin Notre Dame -kirkon vuoden 2019 tulipalon jälkeisissä arkeologisissa kaivauksissa kirkon lattian alla. Huhtikuussa 2022 lyijyarkussa olevat jäänteet kirkon poikkilaivan risteyskohdasta tunnistettiin kuuluvaksi Du Bellaylle. Lyijyarkun sisällä olevan luurangon analyysi paljasti, että se kuului noin 35-vuotiaalle miehelle, joka kärsi kaulassa ja päässä olevasta luuston tuberkuloosista ja oli lantioluitten kulumista päätellen viettänyt paljon aikaa satulassa lapsuudestaan lähtien.

Du Bellay oli viimeisinä vuosinaan kuuro ja kärsi lamaannuttavista päänsäryistä – oireet ovat yhdenmukaisia tutkijoiden havaintojen kanssa. Tiedetään myös, että hän likkui säännöllisesti ratsain, ja hän oli muun muassa tehnyt matkan Pariisista Roomaan hevosen selässä.

## Suomennettu runo
* Viljanpuija tuulille (D'un Vanneur de blé, aux Vents), suom. Aale Tynni, antologiassa *Tuhat laulujen vuotta: valikoima länsimaista lyriikkaa*, toim. Aale Tynni, Helsinki: WSOY 1957, 1974 , WSOY 2004 

## Lähteet

## Aiheesta muualla
Qinhuaijoki

**Qinhuaijoki** () on Jangtsen sivujoki Nanjingin kaupungissa Jiangsun maakunnassa Kiinassa. Sen pituus on 110 kilometriä ja valuma-alue 2&nbsp;631 neliökilometriä.

## Lähteet

## Aiheesta muualla
Raków

**Raków** on kunta Kielcen piirikunnassa Świętokrzyskien voivodikunnassa Puolassa. Sen hallintokeskus on Rakówin kylä.

Vuoden 2019 arvion mukaan kunnassa asui 5&nbsp;595 asukasta. Asukkaista 17,1 prosenttia oli 0–17-vuotiaita, 63,5 prosenttia 18–64-vuotiaita ja 19,4 prosenttia yli 64-vuotiaita. Kunnan pinta-ala on 191 neliökilometriä.

Rakówin kunnan kylät ovat Bardo, Celiny, Chańcza, Dębno, Drogowle, Głuchów-Lasy, Jamno, Korzenno, Koziel, Lipiny, Mędrów, Nowa Huta, Ociesęki, Pągowiec, Papiernia, Pułaczów, Radostów, Raków, Rakówka, Rembów, Smyków, Stary Głuchów, Szumsko, Szumsko-Kolonia, Wola Wąkopna, Wólka Pokłonna, Zalesie ja Życiny.

## Lähteet
Lippen piirikunta

**Lippen piirikunta** () on piirikunta Nordrhein-Westfalenin osavaltiossa Saksassa. Piirikunnan pinta-ala on 1&nbsp;246,22 km2, ja sen väkiluku oli 350&nbsp;588 vuoden 2022 lopussa.

Lippen piirikuntaan kuuluu 16 kuntaa, joista 10 on kaupunkeja. Kunnat ovat Augustdorf, Dörentrup, Extertal, Kalletal, Leopoldshöhe ja Schlangen. Piirikunnan kaupungit ovat Bad Salzuflen, Barntrup, Blomberg, Detmold, Horn-Bad Meinberg, Lage, Lemgo, Lügde, Oerlinghausen ja Schieder-Schwalenberg.

## Lähteet

## Aiheesta muualla

*Piirikunnan verkkosivut
Poeta laureatus

**Poeta laureatus**, lat. = 'laakerein seppelöity runoilija', , oli suurten juhlien yhteydessä antiikin aikana ja myöhemminkin laakeriseppeleellä palkittu runoilija, 1100-luvulta alkaen eräiden maiden hovirunoilijoiden arvonimi.

Englannissa *poet laureate* oli alun alkaen palkattu hovirunoilija, jonka tehtävänä oli laatia oodeja hallitsijoiden syntymäpäivän kunniaksi ja muiden valtiollisten tapahtumien juhlistamiseksi. Epiteettiä käytettiin monista runoilijoista, kuten Geoffrey Chaucerista (noin 1343–1400) ja Ben Jonsonista (noin 1573–1637), kunnes virallisesti ensimmäiseksi hovirunoilijaksi valittiin William Davenant, joka toimi poet laureatena 1638–1668. Tämän jälkeen arvonimeä on kantanut vuorollaan parikymmentä runoilijaa – lähes poikkeuksetta kuolemaansa saakka. Heistä tunnetuimpia ovat Robert Southey, William Wordsworth ja Alfred Tennyson. Tuoreimpiin hovirunoilijoihin kuuluvat John Betjeman (1972–1984), Ted Hughes (1985–1998) sekä Andrew Motion (s. 1952), joka valittiin tehtävään 1999. East Anglian yliopistossa luovan kirjoittamisen professorina työskennellyt Motion on laatinut hovirunoilijana muun muassa sonetin prinsessa Margaretin kuoleman johdosta, hymnin kuningatar Elisabet II:n hallitsijakauden 50-vuotisjuhlan kunniaksi sekä runon prinssi Edwardin ja Sophie Rhys-Jonesin häiden juhlistamiseksi.

Myös Yhdysvalloissa on perustettu vastaava instituutio. Esim. Illinoisin osavaltiossa on virallinen poeta laureatus -virka, ja viranhaltijan nimittää osavaltion kuvernööri aina neljäksi vuodeksi kerrallaan.

## Lähteet
AHA

**AHA** tai **Aha** voi tarkoittaa seuraavia:

* AHA-luokitus, sydämen vajaatoiminnan vaikeusasteen luokitus
* AHA, Aallonharjalle (AHA) – The Marine Research Laboratory for Humanities and Social Sciences, Turun yliopistossa toimiva tutkimuslaitos
* AHA, American Humanist Association, yhdysvaltalainen humanistinen järjestö
* Aha, *Hor-Aha*, Egyptin ensimmäisen dynastian perustaja
* A-ha, norjalainen popyhtye.

## Katso myös
* Ahaa
Gaedia

**Gaedia** on suku loiskärpästen heimossa, kaksisiipisten lahkossa hyönteisten luokassa. Suvun lajimäärä on 4.

*Gaedia*-suvun lajit ovat *[[Gaedia connexa]]*, *[[Gaedia distincta]]*, *[[Gaedia hispanica]]* ja *[[Gaedia lauta]].*

## Aiheesta muualla
*University of Michigan, Animal Diversity Web (ADW): Gaedia
Lapuanliikkeen valtuuskunta

**Lapuanliikkeen valtuuskunta** perustettiin suunnittelemaan tulevaa talonpoikaismarssia 20.–21. kesäkuuta 1930 Lapualla. Marssin järjestäminen oli suuri ja mittava työ. Kokoukseen lapuanliike kutsui edustajat kaikista suojeluskuntapiireistä ja organisoi samalla kansanliikkeen valtakunnalliseksi. Lapuanliike kutsui ja nimesi henkilöt, joiden tuli järjestää omilla paikkakunnillaan kokoukset, jotka taas nimeäisivät heidät edustajikseen allekirjoittamalla valtakirjan. Käytännössä lapuanliikkeen vaatimat valtakirjat allekirjoitettiin ilman mitään järjestettyjä kokouksia. Tässä vaiheessa muun muassa tohtori Kai Donner liittyi virallisesti Lapuan liikkeeseen Itä-Uudenmaan edustajana.

Edustajat muodostivat marssin järjestelyjä hoitamaan Lapuanliikkeen valtuuskunnan, josta tuli näin virallinen Lapuan liikkeen edustajisto. Valtuuskuntaan kuului 16 eteläpohjalaista edustajaa, kaikista muista maakunnista yksi, ja Viipurista sekä Helsingistä, molemmista kaksi edustajaa. Yhteensä tähän valtakunnalliseen edustajistoon kuului 31 edustajaa. Marssin jälkeen valtuuskunnan merkitys väheni, mutta silti nimi lapuanliikkeen valtuuskunta toimi erilaisissa tiedonannoissa ja painostuksissa Lapuan liikkeen edustajana.

## Lähteet
Guillaume Du Bartas

**Guillaume de Saluste Du Bartas** (1544–1590) oli ranskalainen hugenotti ja runoilija. Hän taisteli Henrik IV:n armeijassa, ja kuningas lähetti hänet usein valtiollisena asiamiehenä Skotlantiin, Englantiin ja Tanskaan. 

Du Bartasin raamattuaiheinen eepos *Judith* (1573) oli tekijän mukaan ensimmäinen ranskalainen eepos, ”jossa käsitellään pyhiä asioita säännöllisessä runollisessa muodossa”. Hänen pääteoksensa on *La Sepmaine* (1579), jota hänen aikalaisensa pitivät merkittävänä runoteoksena. Se käännettiin useille eurooppalaisille kielille, ja siitä julkaistiin kuutena vuotena yli 30 painosta. Du Bartasin tyylissä on karkeuksia, mutta hänen mielikuvituksensa on korkealentoinen.

## Lähteet

## Aiheesta muualla
Olpen piirikunta

**Olpen piirikunta** () on piirikunta Arnsbergin hallintopiirissä, Nordrhein-Westfalenin osavaltiossa Saksassa. Piirikunnan pinta-ala on 712,11 km2, ja sen väkiluku oli 134&nbsp;439 vuoden 2022 lopussa.

Olpen piirikuntaan kuuluu seitsemän kuntaa, joista neljä on kaupunkeja. Kunnat ovat Finnentrop, Kirchhundem ja Wenden. Piirikunnan kaupungit ovat Attendorn, Drolshagen, Lennestadt ja Olpe.

## Lähteet

## Aiheesta muualla

*Piirikunnan verkkosivut
Kleven piirikunta

**Kleven piirikunta** () on piirikunta Düsseldorfin hallintopiirissä, Nordrhein-Westfalenin osavaltiossa Saksassa. Piirikunnan pinta-ala on 1&nbsp;232,20 km2, ja sen väkiluku oli 319&nbsp;290 vuoden 2022 lopussa.

Kleven piirikuntaan kuuluu 16 kuntaa, joista 8 on kaupunkeja. Kunnat ovat Bedburg-Hau, Issum, Kerken, Kranenburg, Rheurdt, Uedem, Wachtendonk ja Weeze. Piirikunnan kaupungit ovat Emmerich am Rhein, Geldern, Goch, Kalkar, Kevelaer, Kleve, Rees ja Straelen.

## Lähteet

## Aiheesta muualla

*Piirikunnan verkkosivut
Dakhla

**Dakhla** (aiemmin **Villa Cisneros**) on kaupunki Länsi-Saharassa. Siellä oli 106 277 asukasta vuonna 2014. Dakhla sijaitsee noin 550 kilometrin päässä Laayounen kaupungista.

## Lähteet

## Aiheesta muualla
Josip Pečarić

**Josip Pečarić** (s. 2. syyskuuta 1948) on kroatialainen matemaatikko, joka on perehtynyt epäyhtälöihin. Hän työskentelee matematiikan professorina Zagrebin yliopistossa. Pečarić on kirjoittanut ja julkaissut yli 1200 matemaattista teosta.

## Lähteet
SuperM

**Super M** on seitsemänhenkinen SM Entertainmentin alaisuudessa oleva K-pop-yhtye. Yhtyeessä on jäseniä kolmesta eri SM Entertainmentin menestyneimmistä K-pop-yhtyeistä: Taemin Shineestä, Kai ja Baekhyun EXO:sta, sekä Taeyong, Mark, Lucas ja Ten NCT:stä. Super M debytoi 4. lokakuuta 2019 albumillaan *Super M-The 1st mini album*. Vuonna 2020 yhtye julkaisi albumin *Super One*.

## Lähteet

## Aiheesta muualla
* Verkkosivusto
Johannes Buchmann

**Johannes Buchmann** (s. 1953) on saksalainen tietojenkäsittelytieteilijä ja matemaatikko, joka on tutkii algoritmeja, algebraa ja kyberturvallisuutta. Hän työskentelee professorina Darmstadtin teknillisessä yliopistossa. Buchmannille myönnettiin Gottfried Wilhelm Leibniz -palkinto vuonna 1993.

## Teoksia
* 

## Lähteet

## Aiheesta muualla
* Johannes Buchmann
Laosin kansallinen yliopisto

**Laosin kansallinen yliopisto** (, , NUAL) on Laosin pääkaupungissa Vientianessä toimiva, vuonna 1996 perustettu julkinen yliopisto.

Yliopistossa on 12 tiedekuntaa. Lukuvuonna 2018-2019 opiskelijoita oli noin 23 000. Vuonna 2020 yliopiston rehtorina toimi professori Somsy Gnophanxay. 

Laosin kansallinen yliopisto kuuluu ASEAN-maiden yliopistoverkkoon (AUN), jonka työtä tukevat muun muassa useat Japanin, Etelä-Korean ja Kiinan yliopistot (ASEAN+3 -maat) sekä joukko muita kansainvälisiä tahoja. Suomesta esimerkiksi Helsingin yliopiston Viikin tropiikki-instituutti on tehnyt kurssiyhteistyötä Laosin yliopiston kanssa.

## Lähteet
Petteri Kaniini: Kani karkuteillä

**Petteri Kaniini: Kani karkuteillä** on vuonna 2021 ensi-iltansa saanut Sony Picturesin teemaan sijoittuva seikkailuelokuva.

Elokuvan ihmisrooleissa ovat Domhnall Gleeson, Rose Byrne ja David Oyelowo. Alkuperäisversion äänirooleissa ovat muun muassa James Corden, Margot Robbie ja Elizabeth Debicki.

## Äänirooleissa
Antti L.J. Pääkkönen ...Petteri Kaniini

Raili Raitala ...Bea

Markus Niemi ...Tuomas Vänskä

Jarkko Niemi ...Penna Pupu

Alina Tomnikov ...Kuhnastelija

Pihla Penttinen ...Nykerönenä

Essi Hellén ...Töpöhäntä

Heikki Sankari ...Topias

Ilkka Villi ...Nigel Basil Jones

Juha Varis ...Samuli Viiksinen

Petri Hanttu ...Tommi Kissala

Amy Burgess ...Myssykkä

Arttu Kapulainen ...Katulaulaja orava

Hanna Kaila ...sivuäänet

Jari Salo ...sivuäänet

Joonathan Kettunen ...sivuäänet

Katja Aakkula ...sivuäänet

Markus Bäckman ...sivuäänet

Mattus Haapaniemi ...sivuäänet

Meerika Tiitta ...sivuäänet

Pasi Ruohonen ...sivuäänet

Tuomas Uusitalo ...sivuäänet

Tuukka Leppänen ...sivuäänet

## Lähteet
Longjoki (Fujian)

**Longjoki** () on joki Fujianin maakunnassa Kiinassa.

Joen kiinankielisen nimen kirjaimellinen merkitys on "lohikäärmejoki".
Sonia Liebing

**Sonia Liebing** (s. 6. syyskuuta 1989 Köln) on saksalainen poplaulaja.

## Diskografia
**Studioalbumit** 

* 2019: *Wunschlos glücklich*

**Singlet** 

* 2019: *Tu nicht so* 
* 2019: *Nimm dir was du brauchst* 
* 2019: *Sonnenwind-Piloten* 
* 2019: *Du hast mich einmal zu oft angesehen* Bernhard Brinkin kanssa 

## Palkinnot

* 2019: Smago! -palkinto kategoriassa "Ausblick/Durchbruch-Tipp 2019“ teoksesta "Der neue Shootingstar des deutschen Schlagers"

## Lähteet

## Aiheesta muualla
* Sonia Liebingin kotisivut
Shashank Subramanyam

**Shashank Subramanyam** (s. 14. lokakuuta 1978 Rudrapatna) on intialainen venuhuilunsoittaja. Hän edustaa eteläintialaisen karnaattisen musiikin perinteitä.

Subramanyam esiintyi ensimmäisen kerran julkisesti 6-vuotiaana, ja hänen mainettaan lisäsi erityisesti hänen Madrasin musiikkiakatemiassa vuonna 1990 pitämänsä konsertti. Subramanyamin isä, biokemisti, vei pojan huilisti T. R. Mahalingamin pakeille, mutta tämä ei halunnut vaikuttaa pojan soittotyyliin vaan ohjeisti hänet lauluopetuksen piiriin. Hänen opettajiaan olivat K. V. Narayanaswamy, R. K. Srikantan, Sandhyavandanam Srinivasa Rao ja Pandit Jasraj. Huilunsoitto pysyi itseopittuna. Subramanyam onkin omaksunut uudenlaisia käsien asentoihin ja hengitykseen liittyviä tekniikoita. Hän on tehnyt yhteistyötä myös pohjoisintialaisten sitaristien, kuten Kushal Dasin, Purbayan Chatterjeen, Shujaat Khanin ja Shahid Parvezin kanssa. Hänen muihin yhteistyökumppaneihinsa ovat kuuluneet Paco de Lucía, Remember Shakti, John McLaughlin, New Jungle Orchestra, Wuppertalin ja Shaanxin sinfoniaorkesterit, Mikkel Nordsø, Terry Riley, Zakir Hussain, Sultan Khan, Vishwa Mohan Bhatt, Ronu Majumdar ja Parupalli Phalgun..

Subramanyamista tuli nuorimpana Sangeet Natak Akademi -palkinnon saaja vuonna 2017. Palkinnon ojensi hänelle henkilökohtaisesti presidentti Ram Nath Kovind 6. helmikuuta 2019. Subramanyam on ollut myös Grammy-ehdokkaana.

## Lähteet

## Aiheesta muualla
* Viralliset sivut
Bittersweet White Light

**Bittersweet White Light** on Cherin studioalbumi, joka julkaistiin huhtikuussa 1973. 

## Kappaleet

### A-puoli
#
#
#
#
#

### B-puoli
#
#
#
#
Minjoki

**Minjoki** voi tarkoittaa seuraavia:
* Minjoki (Fujian) (): joki Fujianin maakunnassa Kiinassa
* Minjoki (Sichuan) ()): joki Sichuanin maakunnassa Kiinassa
Reginald Heber

**Reginald Heber** (21. huhtikuuta 1783 Malpas, Cheshire, Englanti – 3. huhtikuuta 1826 Trichinopoly, Intia) oli englantilainen anglikaanisen kirkon pappi, piispa ja virsirunoilija.

## Elämänvaiheet ja työ
Heber opiskeli Oxfordin Brasenose Collegessa ja All Souls Collegessa. Opiskeluaikanaan hän kirjoitti runon "Palestiina" ja voitti sillä yliopiston palkinnon 1803. Hän teki pitkän matkan Skandinaviaan, Venäjälle, Krimille ja Itä-Eurooppaan 1805–1806. Hänet vihittiin papiksi 1807 ja isänsä kuoltua hänestä tuli Hodnetin seurakunnan kirkkoherra Länsi-Englannissa, missä hän on kirjoittanut merkittävimmät runokokoelmansa, kuten *Europe* (1809) ja *Poems and Translations* (1812) ja monet virtensä. Vaimonsa isän suosittelemana hän sai kaniikin viran St. Asaphin katedraalissa 1817 ja 1821 Lincoln’s Innissä, Lontoossa. Vuonna 1823 hänet nimitettiin Intiaan Kalkutan piispaksi.

Heber teki seuraavien kolmen vuoden aikana useita matkoja Intian ja Ceylonin anglikaanisiin seurakuntiin. Helmikuussa 1826 hän kuitenkin kuoli yllättäen. 

Heber muistetaan erityisesti virsirunoilijana. Hänen tarkoituksenaan oli koota laulukirja, jossa kutakin kirkkovuoden sunnuntaita ja juhlapäivää varten olisi päivän lukukappaleisiin liittyvä virsi. Hänen ideaansa ei kuitenkaan silloin hyväksytty, mutta 57 hänen virttään julkaistiin 1827, hänen kuolemansa jälkeen, kun hänen leskensä Amelia julkaisi kokoelman *Hymns written and adapted to weekly Church Service of the Year*  jonka virret oli järjestetty jumalanpalveluksen kulun ja kirkkovuoden mukaan. Toiminnallaan hän on myös vaikuttanut Englannin kirkon virsilaulun uudistumiseen. Tunnetuimpia hänen virsiään on Pyhän Kolminaisuuden päivää varten kirjoitettu virsi "Holy, Holy, Holy!" joka julkaistiin 1861 ilmestyneessä *Hymns Ancient & Modernin* ensimmäisessä laitoksessa sekä lähetysaiheinen virsi "From Greenland's icy mountains". 

## Heberin virsiä suomeksi
Joitain Heberin virsiä on myös suomeksi:

**Pyhä, pyhä, pyhä** (Holy, holy, holy!, 1826) Suom. Tekla Renfors 1904. Uud. säk. 1 Mikael Nyberg 1920, säk. 2–4 1921. uud. Suomen vk.-komitea 1984. Virteen liittyy John Baccus Dykesin sävelmä.

* Suomen ev. lut. kirkon virsikirja, virsi 134
* Ruotsin kirkon virsikirja, virsi 3
* Seurakunta laulaa, laulu 115  
* Cantemus, laulu 141.

**Afrikan aava santa ja palmut Intian** (From Greenland’s icy mountains, from India’s coral strand, 1819) 

* Hengellinen laulukirja, laulu 215
* Hengellisiä lauluja ja virsiä, laulu 393

**Kantakaa kaikki tuulet nyt armon sanomaa** 

* Siionin kannel, laulu 403 (Suom. Eeva Takala)

## Lähteet
Todd Simon

**Todd Simon** (s. 21. huhtikuuta 1972 Toronto, Ontario) on kanadalainen eläkkeellä oleva jääkiekkoilija, joka pelasi keskushyökkääjänä NHL-liigassa. Hänen seuransa oli Buffalo Sabres. Simon pelasi myös AHL-liigaa.

## Lähteet
Talliumsulfaatti

**Talliumsulfaatti** (Tl2SO4) on tallium- ja sulfaatti-ionien muodostama epäorgaaninen ioniyhdiste. Sitä voidaan käyttää muiden talliumyhdisteiden ja erikoislasien valmistukseen sekä analyyttisenä reagenssina ja katalyyttinä. Aikaisemmin sitä on käytetty myös jyrsijämyrkkynä.

## Ominaisuudet, valmistus ja käyttö
Talliumsulfaatti on huoneenlämpötilassa väritöntä kiteistä ainetta. Sen alkeiskoppi on rombinen. Yhdiste liukenee kohtalaisen hyvin veteen. Kemiallisilta ominaisuuksiltaan talliumsulfaatti muistuttaa kaliumsulfaattia ja se muodostaa alumiinisuolojen kanssa alunoita. Muiden talliumyhdisteiden tavoin aine on erittäin myrkyllistä. Talliumsulfaatille altistuminen voi aiheuttaa esimerkiksi huonovointisuutta, pääkipua, ripulia ja lihaskouristuksia. Altistuminen voi vakavimmillaan olla tappava.

Talliumsulfaattia valmistetaan liuottamalla metallista talliumia tai tallium(I)oksidia rikkihappoon ja se kiteytyy haihdutettaessa vettä pois. Se on kaupallisesti merkittävin talliumsuola ja siitä tehdään esimerkiksi talliumsulfidia ja erikoislaseja. Sitä käytetään analyyttisenä reagenssina ja katalyyttinä. 1900-luvulla sitä käytettiin rotanmyrkkynä, mutta esimerkiksi Yhdysvalloissa se kiellettiin vuonna 1975.

## Lähteet

## Aiheesta muualla
* PubChem: Thallium sulfate 
* ChemBlink: Thallium(I) sulfate 
* Bristol University School of Chemistry, Molecule of the Month: Thallium Sulfate
Ranskan avoin tennisturnaus 2020

**Ranskan avoin tennisturnaus 2020** pelattiin 27. syyskuuta – 11. lokakuuta 2020 Pariisissa, Ranskassa. Se pelattiin noin neljä kuukautta myöhemmin kuin yleensä. Alun perin turnauksen piti alkaa toukokuussa, mutta koronaviruspandemian vuoksi turnaus pelattiin vasta syys-lokakuussa. Se oli kaikkiaan 119. Ranskan avoin tennisturnaus ja aikataulun siirron vuoksi kauden viimeinen Grand Slam -turnaus. Turnauksen aikataulun siirrosta tiedotettiin ensin 17. maaliskuuta 2020, toukokuussa alkua siirrettiin vielä viikolla eteenpäin.

Miesten kaksinpeliturnauksen voitti Rafael Nadal, jolle mestaruus turnauksessa oli jo uran 13:s. Loppuottelussa hän voitti Serbian Novak Đokovićin luvuin 6–0, 6–2, 7–5. Tämä oli Nadalille kaikkiaan 20:s grand slam -mestaruus, millä hän nousi tasoihin voitoissa Roger Federerin kanssa. Naisten kaksinpeliturnauksen voitti 19-vuotias Iga Świątek, joka voitti loppuottelussa Sofia Keninin. Świątek on ensimmäinen puolalainen grand slam -voittaja. Hän ei hävinnyt turnauksessa erääkään.

## Sijoitetut pelaajat

### Miesten kaksinpeli

### Naisten kaksinpeli

## Lähteet
William Dunbar

**William Dunbar** (noin 1460−1465 − ennen 1530) oli skotlantilainen runoilija ja fransiskaanimunkki. Jaakko IV:n noustua 1488 valtaistuimelle Dunbarin runot saivat hallitsijan ja hovin kiinnostuksen. Dunbarin Merkittävimpiä valtiollisia tehtäviä oli matka Lontooseen 1501 huolehtimaan Jaakko IV:n ja prinsessa Margareetan kihlauksesta. Morsiamen viemisiksi Skotlantiin 1503 Dunbar kirjoitti runon "The thrissill and the rois", jossa näkyy Geoffrey Chaucerin vaikutusta. Hän sai sen ansiosta hovirunoilijan arvon.

Dunbarin tuotannon ensimmäinen vaihe kuninkaan kihlaukseen asti on pääasiassa satiirinen. Hän tekee pilkkaa lähinnä fransiskaanimunkeista ja naisista. Myöhemmässä vaiheessa kuninkaan kuolemaan saakka hän luopuu satiirista ja ylistää naista. Tältä ajalta on muun muassa vertauskuvallinen runo "The goldyn targe". Dunbarin runoelma "The dance of the sevin deidly synnis" herätti huomiota. Viimeisen vaiheen aloittaa Dunbarin runo leskeksi jääneelle nuorelle kuningattarelle, ja tällöin hän kirjoitti myös hengellisiä runoja. Viimeisissä runoissaan Dunbar pohtii maailman katoavaisuutta ja kaiken mitättömyydestä. Dunbaria on pidetty yhtenä merkittävimmistä Skotlannin vanhemmista runoilijoista.

David Laingin 1834 julkaisemissa Dunbarin teoksissa on selityksiä ja Dunbarin elämäkerta. Uudemman laitoksen teoksista julkaisi James Paterson vuonna 1863.

## Lähteet

## Aiheesta muualla
* 
* 1911 Encyclopædia Britannica/Dunbar, William Wikiaineisto
Albert Dulk

**Albert Friedrich Benno Dulk** (1819 Königsberg, Itä-Preussi − 1884) oli saksalainen tutkimusmatkailija ja kirjailija. Dulkin näytelmät kuuluvat etupäässä niin sanottuun "voimanerolliseen" suuntaan, jonka luonteenomaisia piirteitä ovat huomiota herättävät aiheet ja henkevät käänteet. Tämän suunnan draamoista ovat mainittavia *Orla* (1844), *Simson* (1859), *Jesus der Christ* (1865). Dulkin muita draamoja ovat *Lea* (1874) ja *Willa* (1875). Dulkin proosateos *Der Tod des Bewusstseins* (1863) esittää hänen käsitystään ihmiskunnasta. Dulk on lisäksi kirjoittanut joukon teoksia, joissa hän vastustaa kristillistä maailmankatsomusta, kuten esimerkiksi *Der Irrgang des Lebens Jesu* (1884−1885). Hänen jälkeenjääneistä papereistaan on julkaistu *Gedichte* (1887). Hänen kootut draamansa (1893) on toimittanut painosta Ernst Ziel.

Dulk valmistui vuonna 1847 filosofian tohtoriksi. Hän joutui poistumaan Preussista osallistuttuaan vuoden 1948 vallankumousliikehdintään ja asui sitten kotimaansa ulkopuolella tai matkusteli. Kirjassaan *Fahrten durch Norwegen und die Lappmark* hän kuvaa Pohjois-Norjaa ja Ruotsin Lappia. 1870-luvulla hänen näkemyksensä kääntyivät radikaalista sosialismiin ja vapaa-ajattelijaksi, ja hän kääntyi kirkkoa vastaan. Hänen elämäntapansa oli hyvin omalaatuista, ja hän solmi kaksi yhtäaikaista avioliittoa.

Dulkin nimeä kantaa Stuttgartissa Albert-Dulk-Straße.

## Lähteet

## Aiheesta muualla
Doriot Anthony Dwyer

**Doriot Anthony Dwyer** (6. maaliskuuta 1922 Streator, Illinois – 14. maaliskuuta 2020 Lawrence, Kansas) oli yhdysvaltalainen huilisti.

Dwyer opiskeli ensin äitinsä johdolla ja sitten Eastman School of Musicissa. Hän liittyi Bostonin sinfoniaorkesteriin ensihuilistina vuonna 1952. Näin hänestä tuli toinen nainen, joka sai ensimmäisen soittajan paikan suuressa yhdysvaltalaisorkesterissa; ennen häntä oli Helen Kotas tullut valituksi Chicagon sinfoniaorkesterin ensimmäiseksi käyrätorvensoittajaksi (1941).

Kylmän sodan kehittyessä intensiivisemmäksi 1950-luvun lopussa Dwyer matkusti Bostonin sinfoniaorkesterin mukana Neuvostoliittoon ja esitti *[[Faunin iltapäivä]]n* Moskovassa järjestetyssä konsertissa. Hän jäi orkesterista eläkkeelle vuonna 1990, mutta jatkoi esiintymistä solistina orkesterien sekä kvartettien kanssa ja opetti. Dwyer oli merkittävä vaikuttaja huiluohjelmiston laajentamisessa; hänelle teoksia tehneisiin merkittäviin säveltäjiin kuului Leonard Bernstein. Hän sai ensimmäisenä orkesterisoittajana Yalen yliopiston Sanford Medalin, ja hän sai paikan Rochester Music Hall of Famesta vuonna 2012.

## Lähteet
Merivakuutus Oy Triton

**Merivakuutusosakeyhtiö Triton** perustettiin vuonna 1889. Yhtiön johtokuntaan kuului alkuvuosina kauppaneuvos Victor Forselius, merikapteeni G. E. Mattsson ja kauppaneuvos C. F. Junelius. Yhtiön toimeenpanevana johtajana toimi sen perustamisesta kuolemaansa asti vuoteen 1915 Alex Törnudd. Yhtiö meni vararikkoon vuonna 1924.

## Lähteet
András Dugonics

**András Dugonics** (18. lokakuuta 1740 Szeged, Unkari − 26. heinäkuuta 1818 Szeged, Unkari) oli unkarilainen kirjailija, piaristimunkiston jäsen ja yliopiston professori.

Dugonics saavutti menestystä varsinkin kansanomaisesti kirjoitetuilla romaaneillaan. Kuuluisin niistä on *Etelka* (1788), ensimmäinen alkuperäinen unkarilainen romaani, jonka tapahtuma-aika tosin on pakanuuden aika mutta jonka tähtäimessä ovat kuitenkin Joosef II:n itsevaltiusajan olot.

## Lähteet

## Aiheesta muualla

* Dugonics, André, Gallica, Bibliothèque nationale de France
Salibandyn alle 19-vuotiaiden poikien maailmanmestaruuskilpailut 2015

**Salibandyn alle 19-vuotiaiden poikien maailmanmestaruuskilpailut 2015** pelattiin Ruotsissa, Helsingborgissa 29. huhtikuuta &ndash; 3. toukokuuta 2015. Mestaruuden voitti Suomi, joka kaatoi finaalissa Sveitsin maalein 13&ndash;3. Pronssiottelussa Tšekki voitti isäntämaa Ruotsin jatkoajalla lukemin 7&ndash;6. Tämä on ainoa kerta, kun Ruotsi on jäänyt salibandyn kansainvälisissä arvoturnauksissa ilman mitalia, jos otetaan huomioon niin miesten ja naisten kuin tyttöjen ja poikien MM-kisat.

## Pudotuspelit
### Turnauspuu

### Välierät

### Pronssiottelu

### Finaali

## Lähteet
* https://paakallo.fi/2015/05/isantamaa-yllatettiin-toistamiseen-ruotsi-jai-ensimmaisen-kerran-mm-kisojen-mitalikolmikon-ulkopuolelle/
William Walsham How

**William Walsham How** (13. joulukuuta 1823  Shrewsbury, Englanti – 10. elokuuta 1897 Leenaun, Irlanti) oli englantilainen, anglikaanisen kirkon piispa ja virsirunoilija.

## Elämänvaiheet ja työ
How opiskeli Wadham Collegessa, Oxfordissa ja Durhamin yliopistossa, ja hänet vihittiin diakoniksi 1846 ja papiksi 1849. Hän palveli eri seurakunnissa, 28 vuotta Whittingtonissa, Walesissa, St. Asaphin hiippakunnassa ja nimitettiin 1879 apulaispiispaksi Lontoon hiippakuntaan Bedfordin piispan arvonimellä. Häntä kutsuttiin ”köyhien piispaksi” ja ”lasten piispaksi”, sillä hänet tunnettiin työstään Lontoon slummien köyhien ja tehdastyöläisten parissa. 1888 hänet nimitettiin Pohjois-Englantiin, Yorikshireen, Wakefieldin hiippakunnan piispaksi. Hän kuoli lomamatkallaan Irlannissa.

Opiskeluaikanaan hän sai vaikutteita Oxford-liikkeestä, josta myös anglikaanisen kirkon korkeakirkollinen liike on saanut alkunsa.  Hän kirjoittikin Oxford-liikettä käsitteleviä kirjoja sekä Raamattua ja evoluutioteoriaa käsiteleviä artikkeleja.

Hänet tunnetaan ennen muuta virsirunoilijana. Hän on kirjoittanut noin 60 virttä, suurimman osan ollessaan Whittingtonissa.  Monet hänen virtensä oli tarkoitettu lapsille. Hänen kirjoittamansa virret ja laulut ilmestyivät kokoomateoksessa *Poems and Hymns* 1886.

Tunnetuin hänen kirjoittamista virsistään on "For all thy Saints who from their labours rest" , joka ilmestyi 11-säikeistöisenä 1864  Earl Nelsonin julkaisemana ”Hymns for Sain’s Days” kokoelmassa. Myöhemmin How itse muutti virren alkusanoiksi ”For all the saints”. Virren englanninkielisen tekstin osin sotaisia kuvia sisältävä teksti, joka kuvaa hyvän ja pahan välistä taistelua, liittyy Ilmestyskirjan 19 ja 20. lukujen aiheeseen. 

Virteen liittyy yleensä kaksi sävelmää, Joseph Barnbyn ja Ralph Vaughan Williamsin tekemät sävelmät. Barnbyn sävelmä on julkaistu 1869 *Sarum Hymnal*-kokoelmassa nimellä ”For all the Saints”, Williamsin sävelmä ilmestyi 1906 *The English Hymnal*-kokoelmassa noimellä Sine Nomine.  Suomessa virttä lauletaan Leevi Madetojan 1925 tekemällä sävelmällä. 

## ”For all the saints who from their labours rest” virsi suomenkielisissä virsikirjoissa
**[[Suomen evankelis-luterilaisen kirkon virsikirja|Suomen ev. lut. kirkon virsikirja]]**

* 142 Oi Jeesus, kiitos nimellesi sun (Suom. Lauri Pohjanpää 1923, säv. Leevi Madetoja 1925) 

**[[Ruotsin kirkon virsikirja]]**

* 171 Oi kiitos, että täällä taistelleet (Ruots. Nathan Söderblom 1911, suom. Pekka Kivekäs 1998, säv. Joseph Barnby 1869 ja Ralph Vaughan Williams 1906) 
* 719 Oi Jeesus, kiitos nimellesi sun (Suom. Lauri Pohjanpää 1923, säv. Leevi Madetoja 1925)

**[[Cantemus (laulukirja)|Cantemus]]**

* 218  Oi Jeesus, kiitos nimellesi sun (Suom. Lauri Pohjanpää 1923, säv. Leevi Madetoja 1925)

**[[Hengellinen laulukirja]]**

* 531 Oi Jeesus, kiitos nimellesi sun (Säv. Leevi Madetoja 1925)

## Lähteet
Maximilian Duncker

**Maximilian Wolfgang Duncker** (1811−1886) oli saksalainen historioitsija. Hän tuli 1842 ylimääräiseksi professoriksi Hallen yliopistoon. 1848−1852 hän esiintyi vapaamielisenä kansanedustajana Frankfurtin kansalliskokouksessa sekä Preussin eduskunnassa. Duncker nimitettiin 1857 Tübingenin yliopiston professoriksi, mutta kutsuttiin 1859 Berliiniin salahallitusneuvokseksi valtioministeriöön ja oli 1861−1866 kruununprinssin esittelijänä valtioasioissa. Hän oli 1867−1874 Preussin valtioarkistonhoitajana ja tuli 1884 Brandenburgin historiografiksi.

Dunckerin tärkeimmät teokset ovat *Origines germanicæ* (1840), *Geschichte des Alterthums* (1852−1857) ja *Aus der Zeit Friedrich des Grosseu und Friedrich Wilhelms III* (1876). (*Allg. deutsche Biogr.*, 84 nid.).

## Lähteet

## Aiheesta muualla